Δήμος Λάρνακας

Ο **Δήμος Λάρνακας** είναι δήμος της επαρχίας Λάρνακας στην Κύπρο. Αποτελεί ένα από τους πέντε δήμους της επαρχίας Λάρνακας. Είναι ο μητροπολιτικός δήμος και η διοικητική πρωτεύουσα της επαρχίας Λάρνακας..  Αποτελείται από τα δημοτικά διαμερίσματα Λάρνακας, Λιβαδιών και Βορόκληνης. 

## Τοποθεσία
Ο Δήμος Λάρνακας βρίσκεται στο κέντρο της πόλης της Λάρνακας. Στα νοτιο-ανατολικά συνορεύει με τον Δήμο Δρομολαξιάς-Μενεού και στα βόρεια με τον Δήμο Αραδίππου. Το νότιο και ανατολικό τμήμα της διοικητικής του έκτασης είναι παραθαλάσσιο. Στα δημοτικά όρια του Δήμου Λάρνακας βρίσκεται το Διεθνές Αεροδρόμιο Λάρνακας και το Λιμάνι Λάρνακας.

## Ιστορία
Η δημιουργίας δημοτική αρχής στη Λάρνακα έγινε το 1858 (επί τουρκοκρατίας), όταν δημιουργήθηκε δημοτικό συμβούλιο με πρόεδρο τον Χατζή Ομέρ Σιτκή. Το 1878 ξεκινά η αγγλοκρατία στην Κύπρο. Οι Άγγλοι χώρισαν την Κύπρο σε έξι επαρχίες, κάθε μια από τις οποίες είχαν υποδιοικήσεις ή υποδιαμερίσματα και επέτρεψαν να λειτουργήσει μια μορφή αυτοδιοίκησης. Την ίδια χρονιά στην Λάρνακα εκλέγηκε δήμαρχος ο Φρέτερικ Χαϊντεστάμ, ελληνοσουηδικής καταγωγής. Το 1880 εκλέχθηκε για πρώτη φορά Ελληνοκύπριος δήμαρχος, ο Ζήνων Δ. Πιερίδης.

## Πληθυσμός
Από την περίοδο της τουρκοκρατίας έως και το 1974, ο Δήμος Λάρνακας κατοικείτο από Ελληνοκύπριους και Τουρκοκύπριους, με τους Ελληνοκύπριους να πλειοψηφούν. Επιπλέον, τον 20ο αιώνα στον Δήμο Λάρνακας κατεγράφησαν Αρμένιοι, Μαρωνίτες, Λατίνοι και Βρετανοί ως μόνιμοι κάτοικοι. 

Την περίοδο των δικοινοτικών διαταραχών (1963-64), στον Δήμο Λάρνακας εγκαταστάθηκαν Τουρκουκύπριοι από γειτονικά χωριά (Αγγλισίδες, Αλεθρικό, Αναφωτία, Απλάντα). Εγκαταστάθηκαν στην τουρκική συνοικία του δήμου. Μερικοί παρέμειναν εκεί και μετά το τέλος των διαταραχών. Μετά την τουρκική εισβολή του 1974, οι Τουρκοκύπριοι κάτοικοι του Δήμου Λάρνακας μετακινήθηκαν στο βόρειο τμήμα της Κύπρου. Οι περισσότεροι εγκαταστάθηκαν στο Τρίκωμο, στην Αμμόχωστο, στην Κερύνεια και στον Καραβά. Στον Δήμο Λάρνακας εγκαταστάθηκαν Ελληνοκύπριοι πρόσφυγες από το βόρειο τμήμα του νησιού. Κάποιοι εγκαταστάθηκαν σε τουρκοκυπριακές κατοικίες, ενώ τη δεκαετία του 1980 δημιουργήθηκαν προσφυγικοί συνοικισμοί για την στέγαση τους. 

Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Δήμου Λάρνακα αυξάνεται τις τελευταίες δεκαετίες. Ο πίνακας που ακολουθεί παρουσιάζει τον πληθυσμό του Δήμου Λάρνακας όπως καταγράφηκε στις απογραφές πληθυσμού που έγιναν στην Κύπρο. 



## Διοικητική διαίρεση



Ο Δήμος Λάρνακας, για διοικητικούς σκοπούς, χωρίζεται στις εξής 10 συνοικίες (σε παρένθεση ο πληθυσμός κάθε συνοικίας με βάση την απογραφή του 2011):

## Δήμαρχοι
Δήμαρχοι Δήμου Λάρνακας διετέλεσαν κατά σειρά οι:

*Φρέτερικ Χαϊντεστάμ (1878-1880)
*Ζήνων Δ. Πιερίδης (1880-1882)
*Τσαρλς Γουάτκινς (1882-1884)
*Νικόλαος Ρώσσος (1884-1908)
*Νικόλαος Θεμιστοκλέους (1908-1914)
*Ευάγγελος Χατζηωάννου (1914-1917)
*Φίλιος Ζανέττος (1917-1922)
*Δημήτριος Ν. Δημητρίου (1923-1932)
*Γεώργιος Αραδιπιπιώτης (1932-1943)
*Δημήτριος Ν. Δημητρίου (1943-1946)
*Λύσος Σανταμάς (1946-1953)
*Γεώργιος Χριστοδουλίδης (1953-1962)
*Χρέη δημάρχου εκτελούσε ο Έπαρχος Λάρνακας Φοίβος Ζαχαριάδης (1963-1964)
*Ζήνωνας Δ. Πιερίδη (1965-1967)
*Αννίβας Φράνσις (1967-1975)
*Λεωνίδας Κιούππη (1975-1984)
*Λουκής Λουκαΐδης (1984-1986)
*Γεώργιος Χριστοδουλίδης (1986-1991)
*Γεώργιος Λυκούργος (1992-2001)   (1932-2018)
*Ανδρέας Μωϋσέως (2002-2011)
*Ανδρέας Λουρουτζιάτης (2012-2016)
*Ανδρέας Βύρας (2017- )

## Αδελφοποιήσεις
Ο Δήμος Λάρνακας είναι αδελφοποιημένος με:

* Χάρινγκεϊ, Ηνωμένο Βασίλειο (από 30 Ιουλίου 1987)
* Πότι, Γεωργία (από 17 Σεπτεμβρίου 1987)
* Μπρατισλάβα, Σλοβακία (από 7 Ιανουαρίου 1989)
* Δήμος Λαρισαίων, Ελλάδα (από 24 Μαΐου 1990)
* Αιάκειο, Γαλλία (από 10 Ιανουαρίου 1989)
* Νοβοσιμπίρσκ, Ρωσία (από 28 Ιουνίου 1993)
* Σέγκεντ, Ουγγαρία (από 6 Νοεμβρίου 1993)
* Άγιοι Σαράντα, Αλβανία (από 11 Ιουλίου 1994)
* Γλυφάδα, Ελλάδα (από 28 Απριλίου 1998)
* Δήμος Πειραιώς, Ελλάδα (από 26 Ιουλίου 1999)
* Λέρος, Ελλάδα (από 27 Σεπτεμβρίου 2000)
* Ηλιούπολη Αττικής, Ελλάδα (από 29 Σεπτεμβρίου 2000)
* Τούλτσεα, Ρουμανία (από 27 Μαΐου 2003)
* Δήμος Πέλλας (αρχικά με Γιαννιτσά), Ελλάδα (από 16 Νοεμβρίου 2003)
* Οδησσός, Ουκρανία (από 3 Σεπτεμβρίου 2004)
* Μάρικβιλ, Αυστραλία (από 9 Μαΐου 2005)
* Δήμος Δελφών (αρχικά με Γαλαξίδι), Ελλάδα (από 2005)
* Τιεντσίν, Κίνα (από 17 Μαΐου 2007)
* Τάρπον Σπρινγκς, ΗΠΑ (από Ιανουάριο 2009)
* Βενετία, Ιταλία (από Μάιος 2010)
* Ακαπούλκο, Μεξικό (από 2011)

## Αθλητικά σωματεία και αθλητικές εγκαταστάσεις
Στον Δήμο Λάρνακας έδρευαν και εδρεύουν διάφορα αθλητικά σωματεία. Τα παλαιότερα σημαντικότερα σωματεία ήταν ο Πεζοπορικός Όμιλος Λάρνακας και η ΕΠΑ Λάρνακας, οι οποίες, μετά από δεκαετίες λειτουργίας, συνενώθηκαν δημιουργώντας την ΑΕΚ Λάρνακας. Ακόμα ένα σημαντικό σωματείο που είχε την έδρα του στον Δήμο Λάρνακας ήταν η Αλκή Λάρνακας, η οποία πλέον δεν υφίσταται. Οι ποδοσφαιρικές ομάδες των σωματείων αυτών χρησιμοποιούσαν ως έδρα το Παλιό Στάδιο ΓΣΖ και στη συνέχεια το Νέο ΓΣΖ. Η ΑΕΚ Λάρνακας κατασκεύασε το 2016 το ΑΕΚ Αρένα. Και τα τρία στάδια βρίσκονται εντός των δημοτικών ορίων του Δήμου Λάρνακας. Επιπρόσθετα, στον δήμο υπάρχει το Κίτιον Αθλητικό Κέντρο, το οποίο χρησιμοποιείται από τις καλαθοσφαιρικές και πετοσφαιρικές ομάδες των πιο πάνω σωματείων.

Ακόμη, στον Δήμο Λάρνακα εδρεύουν, μετά το 1974, η Ανόρθωση Αμμοχώστου και η Νέα Σαλαμίνα Αμμοχώστου. Τα δύο σωματεία κατέστησαν προσφυγικά μετά την κατάληψη της Αμμοχώστου από τον τουρκικό στρατό κατά την τουρκική εισβολή του 1974. Τα δύο σωματεία έχουν ιδιόκτητα στάδια εντός των δημοτικών ορίων του Δήμου Λάρνακας, το Στάδιο Αντώνης Παπαδόπουλος και το Στάδιο Αμμόχωστος.

## Φωτογραφίες


Αρχείο:Larnaca 01-2017 img15 Finikoudes.jpg
Αρχείο:Larnaca 01-2017 img13 Larnaca District Administration.jpg
Αρχείο:Larnaca 01-2017 img24 Kamares Aqueduct.jpg
Αρχείο:Larnaca 01-2017 img09 Old Ottoman Bank.jpg
Αρχείο:Larnaca 01-2017 img01 Larnaca Fort.jpg
Αρχείο:Larnaca 01-2017 img02 StLazarus Church.jpg
Αρχείο:Larnaca 01-2017 img32 Salt Lake.jpg



## Παραπομπές

Κατηγορία:Δήμος Λάρνακας
Κατηγορία:Δήμοι της Επαρχίας Λάρνακας